Tunjuk, Tabanan, Tabanan

Tunjuk inggih punika silih tunggil désa sané magenah ring kecamatan Tabanan, Kabupatén Tabanan, propinsi Bali, Indonésia. Désa puniki sampun kaloktah dados komunitas tani tradisional Bali antuk parikrama mamula padi, makudang-kudang pusat kesenian tradisional, taler pinaka genah wisata desa sane nyanggra para pengunjung ngarasayang “kahuripan desa”.

 Lelintihan 
Manut satuane, saking nguni ± abad XVII Masehi wenten kerajaan sane kakuasain olih raja sane dahat wicaksana sane mapesengan Gusti Ngurah Brahmakosa sane dados semeton Dani Prian ring Uma Kaang. Raris Ida Gusti Ngurah Brahmakosa ngwangun kerajaan ring Bungankapas (sane mangkin kawastanin Bungankapal).

Risampune suwe ring kawentenan kerajaan punika, kauripan parajanane rahayu, raris metu wicara pantaraning kerajaan Bungankapas sareng kerajaan Malguna (mangkin Malgunung), sane magenah ring sisi kelod kerajaan Bungankapas. Saking wicara punika raris metu payudan sane dahat rames ring pantaraning kalih kerajaan punika. Duaning kerajaan Malguna sayan kukuh, raris kerajaan Bungankapas kalah tur rusak. Sasampun puput payudane kantun wenten krama Bungankapas sane kantun maurip lan kantun satya ring Ida Sang Prabu. Tur ida taler ngicenin pituduh mangda mamargi kelod. Pamuputne kramane, akehnyane 30 kulawarga, rauh ring genah sane rata tur genahe punika kaanggen maplalian layangan (Njuk Kite). Ring genahe puniki pamuputnyane ipun ngadegang desa. Duaning desa sane kawangun ipun wantah cihna saking Ida Sang Prabu, taler genah ipun maplalian “Layangan Nunjuk”, mawinan desa punika kawastanin Desa TUNJUK.

Desa Tunjuk sane dumun dados pahan saking Desa Buahan. Sakadi kahanan sane nglimbak lan mauwah, desa punika kapah dados kalih, antuk Desa Buahaan dados desa induk lan Desa Tunjuk dados desa sane ngasilang.

Madasar antuk Surat Keputusan No.82 warsa 1986 saking Menteri, Desa Tunjuk kadadosang desa persiapan antuk I Wayan Mandi dados Kepala Desa. Makudang-kudang warsa salanturnyane, antuk Keputusan No.161 warsa 1988 saking Menteri Dalam Negeri, tanggal 20 Juli 1988, Desa Tunjuk resmi dados desa sane jangkep, sane linggahnyane 474,04 hektar lan akehnyane 4.1627 diri.

 Pamréntahan 
 Désa Dinas 
Wawidangan Désa Tunjuk madué pitu dusun utawi banjar dinas, inggih punika:

 Dusun Bungan Kapal
 Dusun Legung
 Dusun Tunjuk Utara
 Dusun Tunjuk Tengah
 Dusun Tunjuk Kelod
 Dusun Beng Utara
 Dusun Beng Selatan

 Désa Adat 
Mawit adat ring Désa Tunjuk kagenahin olih Désa Pakraman Tunjuk, pahan inucap inggih punika:
Désa Pakraman Tunjuk

 Banjar Bungan Kapal
 Banjar Legung
 Banjar Tunjuk Kaja
 Banjar Tunjuk Jangkahan
 Banjar Lebah
 Banjar Tunjuk Tengah
 Banjar Delod Yéh
 Banjar Delod Balé Agung
 Banjar Beng Kaja
 Banjar Beng Tengah
 Banjar Beng Pandé
 Banjar Beng Bendésa

 Démograpi 
Krama désa Tunjuk nganti warsa 2016 kirang langkung akéhnyané 4.895 diri sané kakepah antuk 2.444 lanang miwah 2.451 istri mawit sex rasio 99,71.

 Pustaka 

 Pranala jaba 
  Situs Resmi Propinsi Bali 
  Badan Pusat Statistik Propinsi Bali
  Situs Resmi Kabupatén Tabanan
  Badan Pusat Statistik Kabupatén Tabanan
  Website Resmi Kecamatan Tabanan 
cutetan: URL dados kauahin/ilang. Yening URL nenten aktip, ngiring kaapus saking lis.

Kategori:Tabanan, Tabanan
Kategori:Désa ring Kabupatén Tabanan